Det er en sensation for Aalborg Zoologiske have, for seks dage siden kom en sumatra tiger til verden. Sumatra tigeren er den mindste af arterne. Derfor er ungen også den mindste. Den nye tigerunge har endnu ikke fået en navn, men faderen hedder Batu og moderen hedder Kim. I tigerfamilien er det ikke faderen, der tager sig af ungerne. Det er udelukkende moderen, der tager sig af ungen i det første 1,5 til 2 år. Da faderen kan finde på at æde sine egne unger, så går Batu nu i et anlæg ved siden af. De tre første uger er en smule kritiske, da moderen kan stoppe med at producere mælk, fordi den ene unge ikke drikker nok. Og så dør ungen, det fortæller Frank Thomsen, der passer rovdyrene i Aalborg Zoologiske have. - Den ser dog ud til, at ungen har det fint, den drikker vældigt lige nu og ligger trygt og godt i buret med sin mor, og den har endda en lille tyk mave. Så den har det godt og er velnæret, siger han. Aalborg Zoologiske have kan dog ikke beholde hende, så når hun er voksen om ca to år, så skal hun et andet sted hen. Den nye tiger kan ses af publikum i haven nu.

Opsummering:
Aalborg Zoologiske have er den første i Danmark, der får en sumatra tigerunge i fangeskab.